(Návrh)

**Vyhláška**

**Ministerstva spravodlivosti Slovenskej republiky**

z ... 2022,

**ktorou sa mení a dopĺňa vyhláška Ministerstva spravodlivosti Slovenskej republiky č. 68/2017 Z. z. ktorou sa vykonávajú niektoré ustanovenia zákona Národnej rady Slovenskej republiky č.** **233/1995 Z.z.** **o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov**

 Ministerstvo spravodlivosti Slovenskej republiky podľa § 48 ods. 8, § 59 ods. 5, § 61b ods. 4 a § 199 zákona Národnej rady Slovenskej republiky č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 2/2017 Z.z. (ďalej len „zákon“) ustanovuje:

**Čl. I**

 Vyhláška Ministerstva spravodlivosti Slovenskej republiky č. 68/2017 Z. z., ktorou sa vykonávajú niektoré ustanovenia zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov sa mení a dopĺňa takto:

**1.** V § 5 písm. a) sa dopĺňa bod 3, ktorý znie:

„3. pri uložení donucovacieho opatrenia,“.

**2.** V § 5 písm. b) sa za bod 2 vkladá nový 3 bod, ktorý znie:

„3. vydanie osvedčenie o neplnení nepeňažnej povinnosti,“.

Doterajšie body 3 a 4 sa označujú ako body 4 a 5.

**3.** Nadpis § 10 znie: „Odmena za vykonanie exekúcie vyprataním a vykázaním“.

**4.** V § 11 odsek 2 znie:

„(2) Ak je v exekučnom titule určená hodnota odobratej veci, patrí exekútorovi odmena podľa prvého oddielu tejto hlavy; to platí aj v prípade, ak sa exekútorovi nepodarí vec odobrať a exekútor zabezpečí znalecký posudok na určenie všeobecnej hodnoty odobratej veci a požiada súd o vydanie dodatku k povereniu na vymoženie sumy v rozsahu všeobecnej hodnoty veci stanovenej znalcom a trov exekúcie podľa § 185 ods. 9.“.

**5.** V § 12 odsek 1 znie:

„(1) Ak sa oprávnený a povinný uzatvoria písomnú dohodu o náhradnom plnení podľa § 185 ods. 8, patrí exekútorovi odmena podľa § 11.“.

**6.** § 13 až 15 znejú:

„§ 13

Odmena za vykonanie exekúcie speňažením spoločnej veci alebo rozdelením hodnoty spoločnej veci speňažením

 Za vykonanie exekúcie speňažením spoločnej veci alebo rozdelením hodnoty spoločnej veci speňažením patrí exekútorovi odmena podľa prvého oddielu tejto hlavy.

§ 14

Odmena za vykonanie exekúcie rozdelením spoločnej veci inak než speňažením

 Za vykonanie exekúcie rozdelením spoločnej veci inak než speňažením patrí exekútorovi odmena 100 eur za každú rozdelenú vec.

§ 15

Odmena za vykonanie exekúcie  odstránením stavby a uskutočnením inej činnosti

 Za vykonanie exekúcie  odstránením stavby a uskutočnením inej činnosti patrí exekútorovi odmena podľa prvého oddielu tejto hlavy, najmenej 30 eur a najviac 1 000 eur.“.

**7.** Za § 15 sa vkladá § 15a, ktorý vrátane nadpisu znie:

„§ 15a

Odmena za vykonanie exekúcie na splnenie negatórnej alebo inej povinnosti

 Za vykonanie exekúcie na splnenie negatórnej alebo inej povinnosti patrí exekútorovi odmena ... eur.“.

**8.** V § 16 sa slová „až 15“ nahrádzajú slovami „až 15a“.

**9.** Za § 19 sa vkladá § 19a, ktorý vrátane nadpisu znie:

„§19a

Odmena za vydanie osvedčenia o neplnení nepeňažnej povinnosti

Za vydanie osvedčenia o neplnení nepeňažnej povinnosti patrí exekútorovi odmena .... eur.“.

**10.** Piata časť sa dopĺňa štvrtým oddielom, ktorý znie:

„Štvrtý oddiel

§ 20a

Odmena za uloženie donucovacieho opatrenia

(1) Za uloženie donucovacieho opatrenia podľa § 43a ods. 1 písm. a) patrí exekútorovi odmena ... eur.

(2) Za uloženie donucovacieho opatrenia podľa § 43a ods. 1 písm. b) alebo d) patrí exekútorovi patrí exekútorovi odmena .... eur.

(3) Za uloženie donucovacieho opatrenia podľa § 43a ods. 1 písm. c) patrí exekútorovi patrí exekútorovi odmena ... eur.

(4) Za opakované uloženie rovnakého donucovacieho opatrenia patrí exekútorovi odmena vo výške 50% z odmeny podľa odseku 1 až 3.“.

**11.** Doterajší text § 28 sa označuje ako odsek 1 a dopĺňa sa odsekom 2, ktorý znie:

„(2) Pri exekúcii predajom hnuteľných vecí, predajom nehnuteľnosti a predajom podniku je exekútor oprávnený požadovať zloženie preddavku na nevyhnutné výdavky spojené s vedením konania v rozsahu ... % predpokladaných výdavkov podľa § 21 ods. 3.“.

**Čl. II**

Táto vyhláška nadobúda účinnosť 1. januára 2023.

**Mária Kolíková**

ministerka spravodlivosti

Slovenskej republiky